Askja
Store norske leksikon,Geografi,Verdens geografi,Europa,Islands geografi
Askja er en vulkan på Island, toppen er 1510 meter over havet. Vulkanen ligger i en stor dal med kratere i Dyngjufjöll i lavaørkenen Ódáðahraun, nord for Vatnajökull.
I krateret ligger innsjøen Öskjuvatn på 1050 meters høyde, med et areal på 12 kvadratkilometer og 220 meter som største dyp. Öskjuvatn er Islands dypeste innsjø. Askja er populær som turistmål.Den hadde et voldsomt utbrudd i 1875, da askefallet dekket 5000 kvadratkilometer og aske ble båret med vinden helt til Østersjøen. Askja har hatt flere utbrudd i forrige århundre, blant annet høsten 1961, da lava ble slynget nesten 400 meter til værs og lavastrømmen i løpet av en uke rant 12 kilometer. Les mer i Store norske leksikon Islands geografi